google/wiki40b huggingface dataset:
Karminprydvikler

Utseende

En middelsstor (vingespenn 16–19 millimeter), brunrød vikler. Forvingen er rustrød med tallrike små, lysgrå flekker som tenderer mot å gro sammen til tverrstriper eller nettmønster, særlig i vingens ytre del. Hos noen individer er den røde fargen lite fremtredende og de virker nærmest grå. Bakvingen er brungrå.

Levevis

Arten forekommer på åpne, tørre steder som skrinne elvebredder, sandstrender og skrotemark. Larvene utvikler seg på røttene av planter i kurvplantefamilien, for eksempel reinfann, burot og ryllik. De voksne sommerfuglene flyr om ettermiddagen og kvelden i juni-juli. I Norge er arten bare kjent fra en håndfull lokaliteter, og flere av disse regnes som truet av menneskelige aktiviteter og også av flom.

Utbredelse

Den er utbredt over hele Europa unntatt de aller vestligste delene, og i det nordlige Asia. I Norge er arten registrert fra det sørlige Østlandet, Vest-Agder og Sør-Trøndelag. Den er sjelden og blir vurdert som Sårbar (VU) i den norske rødlisten fra 2010.
Niphetophora

Utseende

Nokså små (ca. 12 millimeter), brun-, svart- og gulspraglete gullbasser uten metallglans. Antennene er forholdsvis lange og har tre blader (lameller) ytterst.

Levevis

Artene holder til i tropisk skog.

Utbredelse

Slekten er utbredt i Afrika.
Neolepta

Utseende

Middelssttore (5 - 6 millimeter), slanke, blanke, brunrødlige bladbiller, antennene svarte, dekkvingene gjerne med gule flekker. Pronotum er så langt som bredt, mye smalere enn de jevnbrede dekkvingene.

Levevis

Både larvene og de voksne (imago) er planteetere, ofte på busker og trær. Noen av artene kan opptre i store mengder og snauspise vertsplantene i enkelte år. De voksne billene flyr godt og kan forflytte seg over betydelige avstander.

Utbredelse

Slekten forekommer i Sørøst-Asia (Vest-Malaysia, Singapore, Sumatra, Borneo, Java).
Sfumato

Sfumato i landskap

Virkningen av sfumato kan også sees tydelig i avbildningen av landskapet i maleriet Anna selv i tredje (Klikk på venstre-bilde for større versjon). De taggete fjellkjedene i bakgrunnen stiger frem som tåke, og kan forbindes med vann som går i ett med himmelen. Leonardo da Vinci skriver i sine notater; «Jeg vil hevde at den blå luften ikke i seg selv har noen farge, men at denne blir fremkalt av den varme, disige fuktigheten som igjen danner ørsmå og usynlige partikler. Denne fuktige luften fanger solens stråler (...) Enhver vil selv kunne se dette som jeg har sett, dersom man bestiger Monbose, en fjellkjede i alpene.» Fremstillingen av den duse virkningen av skygger som faller over ansikter, er også et resultat av hans egne observasjoner av naturen: «Se omkring deg i gatene når kvelden kommer, og se på ansiktene til menn og kvinner også i dårlig vær: Hvor milde og fulle av ynde de virker.» Faktisk finner man aldri solskinn eller skyfri himmel i noen av maleriene til da Vinci.

Utførelse

For å oppnå sfumato-virkningen arbeidet da Vinci med de fineste og tynneste olje-lasurene, som han så strøk med en varsom hånd over en mørk grunningsfarge. Han perfeksjonerte teknikken med å blande fargene slik at ikke engang den minste antydning av penselstrøk kan sees i bildene. Observatører har oppdaget at han til og med brukte fingrene og håndballene for å oppnå dette. Leonardo da Vincis sfumato var en revolusjonerende nyvinning innenfor kunsten, som fikk en stor betydning sammen med chiaroscuro-teknikken. Tidligere hadde kunstmalere skilt gjenstandene i bildet tydelig fra hverandre gjennom bruk av ulike fargetoner, slik at de virket uavhengige av hverandre. Ved slike metoder virket det som om subjektene ble «skåret ut» av selve bakgrunnen. Særlig i den florentinske kunsten ble linjene i bildet sett på som viktigere figurelementer enn fargene. Med sfumato-teknikken fikk man nå et inntrykk av at gjenstandene henger sammen. De fjerne og nære gjenstandene utgjør en enhetlig sammenheng i bilderommet. Fremstillingene av sfumato gjør at de forskjellige objektene blir mindre håndgripelige, og nærmest uvirkelige, dette kan igjen sees i Anna selv i tredje. Den franske kulturfilosofen André Malraux formulerte det slik; «Leonardo da Vinci, som så bort fra tydelige konturer, nedtonet gjenstandenes skarpe avgrensninger ved å male dem i et fjernt, blått skumringslys (...) Dette skapte en romfølelse en aldri tidligere hadde opplevd i Europa. Denne romfølelsen uten tydelige grenser trakk bildefigurene og betrakteren sammen inn i bildet, slik at man får en følelse av å flyte inn i det uendelige»
Dun & Bradstreet

Dun & Bradstreet, Inc. (D&B) er et internasjonalt selskap som leverer tjenester i økonomibransjen. Det ble etablert i 1841 og har hovedkvarter i Short Hills i New Jersey i USA. 
Blant selskapets hovedområder er risikostyring (Risk Management Solutions), salg og markedsføring (Sales and Marketing Solutions), løsninger for innkjøp (Supply Management Solutions) og e-handelslsøninger (E-Business Solutions). Selskapet er blant de ledende innen informasjon om selskaper, og er særlig kjent for sitt D-U-N-S (Dun & Bradstreet Universal Numbering System) som identifiserer over 225 millioner selskaper i mer enn 190 land og stater.
De amerikanske presidentene Abraham Lincoln, Ulysses S. Grant, Grover Cleveland og William McKinley har alle jobbet i Dun & Bradstreet. D&B har gjentatt blitt kåret av CNN til USAs mest anerkjente selskap innenfor kategorien finansielle informasjonsleverandører.
Den norske avdelingen har sine kontorer på Havnelageret i Oslo. D&B Norge har cirka 120 ansatte, og eies av Bisnode konsernet.
Iptables

iptables er et applikasjonsprogram i brukermodus som tillater en systemadministrator å konfigurere tabellene som besørges av brannmuren i Linuxkjernen (implementert som forskjellige Netfilter-moduler) og lenkene og reglene som den lagrer. Forskjellige kjernemoduler og programmer blir for øyeblikket brukt for forskjellige protokoller: iptables anvendes for IPv4, ip6tables anvendes for IPv6, arptables anvendes for ARP, og ebtables andvendes for Ethernetrammer.
Nils Granlund

Biografi

Nils Theodore Granlund ble født 29. september 1890 i Korpilombolo i Sverige. I 1893 immigrerte familien til USA og slo seg ned i Providence i Rhode Island. Som tenåring begynte Granlund å jobbe for avisen Providence Tribune og dekket sport- og underholdningsnyheter. Måten han promoterte et lokalt teater  på fanget oppmerksomheten til Marcus Loew, stifteren av Loews Cineplex Entertainment. I 1913 ansatte han Granlund som publisitetsansvarlig for vaudevilleforestillingen Hanky Panky. Etter å ha vært på turné i ett  år ble han forfremmet til publisitetssjef for Loews kinoer.  I tillegg til å promotere arrangementene på de forskjellige kinoene, begynte også Granland – på oppfordring fra Loew – å arrangere talentrevyer på flere av kinoene som tjente inn minst penger. De nyskapende metodene hans resulterte i at trailere for første gang ble brukt for å promotere kommende filmer og teaterstykker. 
I 1922 besøkte Granlund WHN, en deltids-kringkastingsstasjon, og etter en rekke eksperimentelle programmer overbeviste han Loew om å leie kanalen for å promotere kinoene sine. På luften brukte Granlund forkortelsen N.T.G. i stedet for sitt fulle navn. Da Granlund hadde jobbet i kanalen i noen måneder overbeviste han Loew til å kjøpe den. Granlund ble sjef for kanalen og hallomann. 
Granlund fortsatte å arrangere revyer for Loew-kinoene og ble kjent for å bruke lettkledde korjenter, komikere og sangere. Som produsent arrangerte han også forestillinger på flere ulike Broadway-steder. Den 15. september 1938 åpnet han sin første nattklubb alene. Klubben, som fikk navnet The Midnight Sun, hadde et svensk motiv og satset på salg av mat fremfor alkohol og tilbudte sceneforestillinger. I en syndikert spalte i The New York Times , som omhandlet Granlunds nyskapning, fikk han æren for å ha oppfunnet den moderne nattklubben.
Oppvisningen Congress of Beauty på verdensutstillingen i 1939 fikk blandet mottakelse og ble en økonomisk fiasko, noe som førte til at Granlund måtte avslutte den før tiden. Under et år senere flyttet han til California og satte opp revyforestillinger med korjenter i Hollywood. Etter sju år flyttet Granlund tilbake til New York. Han forsøkte å sette opp de velkjente forestillingene sine, men ble møtt av slakt fra kritikerne. Granlund flyttet tilbake til California og satte opp revyer for flere nattklubber på vestkysten. I tillegg var han en kort periode vert for et radio-talk show og programmet Backstage with NTG, en kortvarig amatørvarieté-produksjon på KTSL.
Utgivelsen av selvbiografien hans, Blondes, Brunettes, and Bullets, førte til at han kom frem fra glemselen. Fire uker etter at den hadde blitt utgitt var han i Las Vegas og forhandlet om å sette opp en forestilling med korjenter da drosjen han satt i ble påkjørt. Granlund døde 21. april 1957 av hodeskadene han ble påført i ulykken.
Brennmanet

Beskrivelse og levevis

Brennmaneten er som regel gul til brungul eller rød i farge, med tentakler som kan bli over 30 meter lange. Vekten kan bli opptil et tonn. Disse har nesleceller som benyttes til å lamme andre dyr, slik at de kan spises. De største eksemplarene finnes i arktiske strøk.
Levetiden for en brennmanet er omtrent ett år. De første eksemplarene blir observert i april-mai og vokser svært raskt utover sommeren. Befruktning skjer i juli-august og larvene klekkes kort tid etter. Larvene fester seg raskt til bunn og begynner sitt fastsittende polyppstadium. Neste vår frigjøres det så tre til fem små maneter. Utover høsten og vinteren når snøen kommer dør alle brennmanetene.
Yngel av hvitting og taggmakrell gjemmer seg ofte blant tentaklene til brennmaneten uten å ta skade.
En annen art, blå brennmanet (Cyanea lamarckii), er observert nord til Røst, og forekommer ofte langs Sørlandskysten og på Østlandet.

Manetforbrenning

Brennmaneter inneholder en gift som er sammensatt av forskjellige stoffer. Giften frigjøres fra celler i tentaklene, også kjent som brenntrådene. Symptomer på manetforbrenninger i Norge kan være umiddelbar brennende smerte​, kløe, hudirritasjon og/eller røde, hovne striper som kan utvikle seg til blærer eller sår. Andre tegn som kvalme, muskelsmerter, tungpustethet, allergiske- eller overfølsomhetsreaksjoner kan forekomme, men er mer sjeldne. For informasjon om behandling av manetforgiftning, se det​ nasjonale rådgivnings- og kompetanseorganet Giftinformasjonens oppslag om manetforbrenning i lenken under.
En norsk studie fra 2012 fant at forbehandling ved bruk av brennmanetbeskyttende krem kan redusere faren for å utvikle symptomer etter manetforbrenning.
Ayaka Yamashita

Landslaget

Ayaka Yamashita spilte 11 landskamper for Japans kvinnelandslag. Hun ble tatt ut i Japans tropp til Asiamesterskapet 2018.
Puerto San José

Puerto San José er en by ved Guatemalas stillehavkyst. Den ligger i distriktet Escuintla. Det bor om lag 20 000 mennesker der, noe som gjør den til det største stedet langs stillehavskysten av Guatemala. Det var tidligere Guatemalas stillehavshavn, men den er nå erstattet av Puerto Quetzal, et par kilometer øst for byen. Puerto Quetzal er den største arbeidsgiveren i byen. Den lokale reiselivsnæringen lever i stor grad helgeturister fra Guatemala by. San José lufthavn har blitt modernisert i det siste og er nå den offisielle flyplass for Guatemala by.
D-pak

D-pak eller Distribusjonsforpakning er et begrep som benyttes i norsk varehandel for å beskrive den bestillbare enhet for kjede- og grossist.
En D-pak inneholder en eller flere forbrukerpakninger (F-pak) og skal gå ubrutt gjennom verdikjeden fra produsent til butikk. Den skal normalt kun inneholde ett vareslag. Det settes krav til merking og sporbarhet gjennom verdikjeden samt forpakningens egnethet for stabling, sikring av mattrygghet og bekjempelse av svinn. 
Definisjonen av D-pak forvaltes av Standardiseringsutvalget for Norsk Dagligvarebransje (STAND) blant annet gjennom bransjestandarden STAND002.
Vajiralongkorn-demningen

Vajiralongkorn-demningen er en demning med vannkraftverk i provinsen Kanchanaburi i det vestlig-sentrale Thailand, nær grensen til Burma. Den regulerer elva Khwae Noi som renner ut i Siambukta vest for Bangkok. Installeert vannkrafteffekt er 300 MW, fordelt på tre turbiner.
Demningen er en av Thailands største, en 92 meter høy og 1.019 meter lang steinfyllingsdam med betongdekke, og skaper et av landetm største reservoarer, på 8 860 mill m³ vannvolum. Anlegget ble startet i 1979 og ferdigstilt i 1984, og gir også irrigasjon til jordbruk.
Spinal stenose

Spinal stenose er den medisinske betegnelsen på innsnevring av ryggsøylens nervekanal, spinalkanalen. Dersom innsnevringen sitter i nakken kalles det cervikal spinal stenose. Dersom innsnevringen sitter i nederst i ryggen, i lumbalkolumna, kalles den lumbal spinal stenose.

Symptomer

Tilstandene kan påvirke nervesystemet og gi symptomer fra ryggmargen hvis det sitter i nakken, eller nervene til beina hvis det sitter i lumbalkolumna. I sistnevnte tilfelle kan man få symptomer som smerter, nummenhet og kraftsvikt når man går, som letter når man bøyer seg forover eller setter seg ned. Den medisinske betegnelsen på disse symptomene er nevrogen intermitterende klaudikasjon.

Årsak

Årsaken til spinal stenose kan være flere, men den vanligste er normale aldersforandringer som påleiringer på bueledd, fortykkelse av ligament (ligamentum flavum) og bukning av mellomvirvelskiven. Dette kan tilslutt gi symptomer, noe som er vanligst i alderen over 60 år. Av og til skyldes stenosen andre forhold som skade, tumor eller glidning mellom virvlene. Unntaksvis kan tilstanden opptre hos yngre personer som følge av en medfødt tranghet i spinalkanalen.
Johannes Irgens

Liv og virke

Han var sønn av dosent Marcus Fredrik Irgens og Julie Martine Nicoline Dyrgreen. Faren var dosent ved Landbrukshøyskolen i Ås, og døde da Irgens var syv år. Familien flyttet da til Christiania. 
I 1887 ble han student fra Kristiania katedralskole, studerte deretter jus ved universitetet i Kristiania, og ble cand.jur. i 1892. Han inngikk ekteskap med Minda «Lilla» Marie Gulbranson (1872-1938), 9.11.1892, datter av Minda Ramm Juell (1844-1913) og godseier cand.jur Carl August Gulbranson (1831-1910)
I årene 1892 til 1895 var Irgens attaché med konsulatstipend i Bordeaux og senere i Antwerpen. Fra 1895 arbeidet han som advokat, og ble høyesterettsadvokat i 1900. I 1905 gikk han i diplomatisk tjeneste igjen, først som norsk sendemann i USA, og fra høsten som Fridtjof Nansens chargé d'affaires i London. Nansen trakk seg tilbake i 1908 og Irgens overtok samme år som Norges minister i London.   
Fra 1910 til 1913 var han utenriksminister i først Wollert Konows regjering, deretter i Jens Bratlies regjering. Fra 1916 var han norsk minister i København, og fra 1922 i Roma.

Utmerkelser

Irgens ble tildelt en rekke ordener og utmerkelser for sitt virke. Han ble i 1906 utnevnt til ridder av 1. klasse av St. Olavs Orden og ble forfremmet til kommandør med stjerne i 1909. Han mottok Kong Haakon VIIs jubileumsmedalje 1905–1930. Av utenlandske ordener ble Irgens tildelt storkors av den danske Dannebrogordenen, den belgiske Leopoldsordenen, den greske Frelserens orden, den italienske Sankt Mauritius' og Sankt Lasarus' orden, den nederlandske Oranje-Nassau-ordenen, den rumenske Stjerneordenen, den britiske Victoriaordenen og den spanske Karl IIIs orden. Han ble også tildelt 1. klasse av den japanske Den oppadstigende sols orden og ble utnevnt til ridder av den svenske Nordstjerneordenen.
Mechanic: Resurrection

Handling

Arthur Bishop trodde han hadde lagt sin morderiske fortid bak seg når hans farligste fiende kidnapper hans livs kjærlighet. Nå er han tvunget til å reise verden over for å fullføre tre umulige mord, og å gjøre det han gjør best, nemlig å få dem til å se ut som ulykker.
Blandet læring

Blandet læring, fra engelsk «Blended Learning», er et begrep som benyttes innenfor utdanning og betegner vanligvis en kombinasjon av flere ulike tilnærminger til læring som e-læring og eksempelvis kurs ledet av en instruktør. Det kan også være ulike kombinasjoner som eksempelvis selvstudier, e-læring og gruppediskusjoner via Internett. Teorien bak blandet læring er at man kombinerer de best egnete metoder i et undervisningsforløp slik at innlæringen blir optimert. I USA benyttes også uttrykkene «hybrid læring» for det samme.
Fransk balkong

En fransk balkong er et rom med rekkverk i vinduet. Adgangen til rommet er normalt i gjennom en verandadør. Rommet er ikke bygd ut på et utspring i veggen som en ekte balkong, men er plassert i bygningsstrukturen som et vanlig rom. Strengt tatt er ikke en fransk balkong en balkong siden den ikke har eget gulv. Vanligvis er en fransk balkong kun et gitter i hoftehøyde foran en glassdør.
9. mars

Navnedag

Sverre, Sindre
Navnedagen er etter Kong Sverre som døde denne dagen i 1202
Krikkenius

Utbredelse

Arten er beskrevet fra Kenya.
Liam

Etymologi

Liam er opprinnelig en irsk keltisk kortform av William, som er dannet av navneleddene wil, «vilje» eller «ønske», og helm, «hjelm».
John Barbour

Bakgrunn

John Barbour ble muligens født i Aberdeenshire. I et brev om hans gode oppførsel, datert 1357, som ga ham tillatelse til å studere i Oxford, England, er han beskrevet som erkediakon i Aberdeen. Han er navngitt i et tilsvarende brev fra 1364 og i ytterligere et annet i 1368 som gir ham tillatelse til å reise til Frankrike, sannsynligvis for utvidete studier på Universitet i Paris. I 1372 er han en av flere revisorer ved finanskammeret, og i 1372 en skriver og revisor i kongens husholdning. Som en velutdannet mann er han erkediakon, dvs nest etter biskopen, ved St. Machar-katedralen i 40 år.
I 1375 (han daterer selv og oppgir at han er 60 år) setter han sammen det som er hans mest kjente dikt, «The Bruce». For oppgaven mottar han i 1377 en betaling på ti pund, og i 1378 en pensjon for resten av livet på 20 shilling, som han gir videre til en messe for å bli sunget til ham selv og hans foreldre. Det ble trofast utført helt fram til reformasjonen.
Det eneste biografiske bevis fra hans siste år er hans signatur som vitne for plikter angående klesvask i kontoret for opptegnelser i Aberdeen så sent som 1392. Ifølge personalboken for Aberdeen-katedralen døde han 13. mars 1395, og pensjonen ble ikke utbetalt etter denne dato.

Historisk troverdig

«The Bruce» er anerkjent som et av de mer presise og faktiske av samtidige dokumenter som har beskrivet kong Robert Bruces liv og gjerninger. Til tross for flere faktafeil, spesielt at de tre generasjoner av Robert Bruce blir blandet sammen i heltens navn, er diktet historisk troverdig, spesielt sammenlignet med de tilsvarende om William Wallaces heroisme i århundret etter. De faktiske forhold blir presentert på en enkel måte, selv om en moderne leser vil finne de arkaiske beskrivelsene noe ugjennomtrengelig, men til tross for det gammelmodige i verkets ånd blir stadig nye utgivelser utgitt seks århundrer etter at det første gang ble skrevet.

Litterær kritikk

Det har vært diskutert om all teksten kan tilbakeføres til John Barbour. Det har vært argumentert for at teksten som har overlevd er en redigert kopi, kanskje ved John Ramsey, en samtidig skribent i Perth, som skrev av to eksakte tekster; den ene oppbevart i Advocates Library i Edinburgh og det andre i biblioteket i St. John’s Collage, Cambridge.
En oppdagelse i biblioteket ved Universitet i Cambridge av Henry Bradshaw har muligens åpenbart ytterligere et verk av John Barbour. Det er et langt dikt på over 33 000 linjer som omhandler legendene om de kristne helgenene. Dette diktets generelle likhet med Barbours verselengde, dialekt og stil, foruten det faktum av livene til engelske helgner er utelatt har styrket antagelsen om ektehet. Det finnes dog kritiske røster som har pekt på rytme, halvrim og ordvalg ikke stemmer overens med Barbour.
Vinterfestspill i Bergstaden

Vinterfestspill i Bergstaden er en kammermusikkfestival i Bergstaden Røros som først ble arrangert i 1999. Festivalen foregår i midten av mars og varer i fire dager, på denne tiden avholdes 15 til 20 arrangement. Vinterfestspill i Bergstadens 20-årsjubileum finner sted 14.-17. mars 2019.
Truth (film)

Handling

En titt i kulissene hos nyhetsankeret Dan Rather på hans siste dager i CBS News, hvor han kringkastet en ødeleggende sak om hvordan president Bush lente seg på privilegier og familiekontakter for å unngå å kjempe i Vietnam-krigen.
X Factor

X Factor er et sangtalent-konsept utviklet for TV av Simon Cowell og selskapet ITV. Det første utgaven ble sendt på britiske ITV i 2004 og har siden blitt solgt til en rekke land, deriblant Norge. Konseptet har mange likheter med Simon Fullers Pop Idol (i Norge kjent som Idol). Den store likheten førte til at Fuller saksøkte Cowell (som forøvrig hadde vært dommer i hans program) og det ble inngått forlik der Fulle fikk ti prosent andel X Factor. Senere saksøkte han amerikanske kanalen Fox da de i 2011 startet opp med sin versjon av programmet.
Temnostoma

Utseende

Store (de nordiske artene 12-18 mm) vepselignende blomsterfluer. De er kontrastrikt farget i gult og svart eller hvitt og svart. Hodet er stort og bredt, fasettøynene nakne. De møtes såvidt i pannen hos hannene, men er bredt skilte hos hunnene. Antennene sitter festet på et trekantet framspring i pannen Dette fremspringet er tett, lyst bestøvet. Antennene er ganske små og korte. Ansiktet er nesten flatt, tett bestøvet bortsett fra en blank, svart midtstripe. Thorax er svart, temmelig firkantet, litt lengre enn bred. Skuldrene og en smal tverrflekk ved hvert vingefeste er gule, ofte er det også et par gule flekker på sidene bak vingefestet, og en gul flekk ved roten av scutellum, som imidlertid er helt svart. Bakkroppen er langt oval, svart, fint hårete. Leddene 2-4 har gule eller hvite tverrstriper, hos noen arter er disse stripene doble og den lyse fargen dominerer. Beina er ganske lange, og kraftige, men ingen deler påfallende fortykkede. Frambeina er for det meste svarte, mellom- og bakbeina rødbrune. Vingene mer eller mindre mørke i den fremre, ytre delen.

Levevis

Disse fluene finnes i løvskog. Larvene utvikler seg særlig i liggende, fuktige, råtne stokker av løvtrær som osp og bjørk, kanskje særlig på flomutsatte steder. De voksne fluene besøker gjerne blomster. De flyr i mai-august.

Utbredelse

Slekten finnes i Holarktis og i Sørøst-Asia, mange av artene er nordlige. I Norge er de ikke vanlige, men de er funnet over det meste av landet.
Primera División 2005–2006

Primera División 2005-06 var den 75. sesongen i spansk fotball siden ligaen ble innført. Sesongen ble innledet 27. august 2005 og avsluttet 20. mai 2006. Samuel Eto'o fra FC Barcelona ble toppscorer med 26 ligamål. FC Barcelona vant sin 18. ligatittel denne sesongen.
Qiaokou

Qiaokou (kinesisk: 硚口区; pinyin: Qiáokǒu Qū) er et bydistrikt i den subprovinsielle by Wuhan, hovedstaden i provinsen Hubei i Folkerepublikken Kina.
Det har et areal på 46 km² og teller 540 000 innbyggere.
Åarjel-Saemiej Gïelh

Åarjel-Saemiej Gïelh (Sørsamiske røster) er et samisk politisk parti med unge sørsamer som stilte til valg til Sametinget høsten 2009 fra sørsamisk valgkrets. Alle kandidatene på lista var den gang 33 år eller yngre.
Førstekandidat er Ellinor Marita Jåma fra Grong.